Tárgy: Tájékoztatás CEEPUS kiutazói kiegészítő támogatásokról 2024/2025

Tisztelt Hallgató!

A Tempus Közalapítvány és a felsőoktatási intézmény ezúton tájékoztatja Önt, hogy a CEEPUS programban a 2024/2025-ös tanévben ösztöndíjat elnyert, Magyarországról kiutazó hallgatók a fogadó ország által biztosított havi ösztöndíjon felül kiegészítő támogatásra lehetnek jogosultak az alábbiak szerint.

**A jogosultság formai feltételei:**

* a fogadó ország nemzeti CEEPUS irodája által a 2024/2025-ös tanévre megítélt ösztöndíj (a [www.ceepus.info](http://www.ceepus.info) pályázati rendszerben „Awarded” vagy „Accepted by applicant” státusz)
* a mobilitásnak 2024. szeptember 1. és 2025. augusztus 31. között kell megvalósulnia
* fizikai formában megvalósított mobilitás
* az intézmény által megadott határidőig benyújtott dokumentáció

**A kiutazói kiegészítő támogatások típusai:**

* **Utazási támogatás:** az átalánytámogatásra az alábbi országrátáknak megfelelően, mobilitásonként egyszer, alanyi jogon válhatnak jogosulttá a hallgatók azzal, hogy írásban jelzik igényüket a hazai küldő intézménynek.

|  |  |
| --- | --- |
| Célország | Utazási támogatás |
|
| Albánia | 60.000 Ft |
| Ausztria | 15.000 Ft |
| Bosznia-Hercegovina | 60.000 Ft |
| Bulgária | 60.000 Ft |
| Csehország | 30.000 Ft |
| Észak-Macedónia | 60.000 Ft |
| Horvátország | 30.000 Ft |
| Koszovó | 60.000 Ft |
| Lengyelország | 60.000 Ft |
| Moldova | 60.000 Ft |
| Montenegró | 60.000 Ft |
| Románia | 30.000 Ft |
| Szerbia | 30.000 Ft |
| Szlovákia | 30.000 Ft |
| Szlovénia | 30.000 Ft |

* **Esélyegyenlőségi támogatás:** az egészségügyi, oktatási, kulturális, társadalmi, gazdasági vagy földrajzi akadályokkal küzdő kiutazó hallgatóknak nyújtandó átalánytámogatás időarányos, melynek alapja **60 000 Ft** / a fogadó nemzeti iroda által megítélt ösztöndíjhónap (a tényleges külföldi tartózkodási időnek a program szabályai szerint megfelelő ösztöndíjhónap), de minimum fél hónap (azaz, az egy ösztöndíjhónapot el nem érő tartózkodás esetén 30 000 Ft pályázható), és külön pályázat benyújtásával válhatnak rá jogosulttá a hallgatók.

Amennyiben a formai szempontok alapján jogosult, és élni kíván a kiegészítő támogatás lehetőségével, kérem, hogy **az utazási támogatásra való igényét e-mailben jelezze az intézmény intézményi CEEPUS koordinátorának (e-mail cím) legkésőbb dátum-ig**.

**Az esélyegyenlőségi pályázatot szintén az intézményi CEEPUS koordinátornak (e-mail cím) kell benyújtani dátum-ig.** A pályázattal kapcsolatos további információk (pályázati űrlap, adatkezelési tájékoztató, nyilatkozatok) elérhetők a Tempus Közalapítvány [honlapján](https://ceepus.hu/dokumentumok_tamogatott_palyazoknak). Kizárólag a fenti linken elérhető űrlap és nyilatkozat sablonok használhatók (amely jogcímeknél ez rendelkezésre áll).

A kiegészítő támogatást a küldő magyarországi felsőoktatási intézmény folyósítja. **Felhívom figyelmét, hogy a támogatásra kizárólag megvalósított (a** [**www.ceepus.info**](http://www.ceepus.info) **felületen „Completed” státuszú) mobilitás esetén jogosult, azaz, amennyiben a mobilitás nem valósul meg, de a kiegészítő támogatást előre megkapta, visszafizetési kötelezettsége keletkezik.**

Felmerülő kérdés esetén forduljon bizalommal az intézményi CEEPUS koordinátorhoz a e-mail címen vagy a Tempus Közalapítványhoz a ceepus@tpf.hu címen.

Melléklet: Esélyegyenlőségi pályázati felhívás 2024/2025

Üdvözlettel: